Korporativne komunikacije

Av. V. Holjevca 10

Zagreb 10002

Tel: 01 6450 406

Fax: 01 6452 406

**PRIOPĆENJE**

**Otvorene prijave za Inin natječaj NajProfesor/ica**

* **U suradnji sa studentima, INA i ove godine odaje priznanja najboljim profesorima sedmu godinu zaredom**
* **Prijave na natječaj otvorene do 15. prosinca**
* **Najbolje profesore očekuje javno priznanje i novčana nagrada od 5.000 kn, a najinspirativnija nominacija osvaja tablet**

**Zagreb, 15. studenog 2017.– INA je danas pokrenula sedmi po redu natječaj NajProfesor/ica u sklopu kojeg studenti imaju priliku nominirati profesora ili profesoricu iz srednje škole koji su u njima potaknuli želju za učenjem i napredovanjem te usadili ljubav prema prirodnim znanostima.**

Profesore je moguće nominirati u područjima matematike, fizike i kemije, a pozvani da se uključe u natječaj putem nominacija svojih profesora su studenti tehničkih i tehnoloških fakulteta, prirodoslovnih fakulteta i fakulteta geo-znanosti. Po završetku natječaja najboljem profesoru u svakoj od kategorija uručiti će se plaketa i novčana nagrada od 5.000 kn, dok će student koji ponudi najkreativniji razlog za nominaciju osvojiti tablet. INA je ovaj projekt pokrenula s ciljem naglašavanja važnosti mentorskog rada u odgoju mladih talenata, a dosadašnji natječaji postignuli su veoma dobar odaziv među studentima.

**INA poziva studente da svoje nominacije podnesu do 15. prosinca putem obrasca za nominaciju na** [**www.ina.hr/najprofesor**](http://www.ina.hr/najprofesor)**, a dodatne informacije o projektu pronađite na** [**Ininoj web stranici**](http://www.ina.hr/default.aspx?id=14871)**.**

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 494 benzinske postaje u Hrvatskoj i u susjednim zemljama.

**PR**   
Avenija Većeslava Holjevca 10, Zagreb

Tel:  01 6450 552|Fax: 01 6452 406| @: [pr@ina.hr](mailto:pr@ina.hr)